ইমরান খান (গায়ক)

ইমরান খান (পাঞ্জাবি: عمران خان; জন্ম ২৮ মে ১৯৮৪) একজন ডাচ-পাকিস্তানি গায়ক, র‍্যাপার এবং গীতিকার। তিনি ইংরেজি এবং পাঞ্জাবি উভয় ভাষায় গান পরিবেশন করেন।২০০৭ সালে তার প্রথম একক গান "নি নাচলেহ" প্রকাশের পর তিনি প্রথম পরিচিতি লাভ করেন এবং সেই বছরই প্রেস্টিজ রেকর্ডসের সঙ্গে চুক্তিবদ্ধ হন। তার দ্বিতীয় একক গান "অ্যাম্পলিফায়ার" ২০০৯ সালে প্রকাশিত হয়। তার প্রথম স্টুডিও অ্যালবাম, আনফরগেটেবল, ২৭ জুলাই ২০০৯ সালে প্রেস্টিজ রেকর্ডসের মাধ্যমে প্রকাশিত হয়। ২০১৩ সালে প্রকাশিত তার গান "সেটিস্ফাইয়া" ৯৪৪ মিলিয়নেরও বেশি ভিউ সহ তার সবচেয়ে বেশি দেখা ইউটিউব ভিডিও।
প্রারম্ভিক জীবন
খান ২৮ মে ১৯৮৪ সালে হেগে জন্মগ্রহণ করেন। তার বাবা-মা পাকিস্তানের পাঞ্জাবের গুজরানওয়ালা থেকে আসা পাকিস্তানি, যাদের পাঞ্জাবি মুসলমান বংশপরিচয় রয়েছে। তার দুই ভাই ও এক বোন আছে।
পেশা জীবন
খান তার কৈশোরে সঙ্গীত জীবন শুরু করেন। প্রেস্টিজ রেকর্ডস তার প্রথম একক গান "নি নাচ লে" প্রকাশের পর, তিনি বিভিন্ন দেশে পারফর্ম করে তার পেশা জীবন চালিয়ে যান।

খানের দ্বিতীয় একক গান, "অ্যামপ্লিফায়ার", ২০০৯ সালের ১২ই জুলাই মুক্তি পায়। ইউটিউবে এটি ৮০৩ মিলিয়ন বারের বেশি দেখা হয়েছে। তার পরবর্তী একক গান, "বেওয়াফা", ২০০৯ সালের ৩০শে আগস্ট মুক্তি পায়; ২০২২ সালের মে মাস পর্যন্ত, ইউটিউবে এর মিউজিক ভিডিও ৩০০ মিলিয়ন বারের বেশি দেখা হয়েছে।

জুলাই ২০০৯ সালে মাসে খান তার প্রথম অ্যালবাম "আনফরগেটেবল" প্রকাশ করেন। এতে "অ্যামপ্লিফায়ার", "বেওয়াফা", "পাতা চল গয়া" এবং "নি নাচ লে"-এর একটি রিমিক্সের মতো জনপ্রিয় একক গান অন্তর্ভুক্ত রয়েছে। এটি ২০১০ সালের ইউকে এশিয়ান মিউজিক অ্যাওয়ার্ডে সেরা অ্যালবামের জন্য মনোনীত হয় কিন্তু জিততে পারেনি।

২০১১ সালে, খান প্রেস্টেজ রেকর্ডস ছেড়ে নিজের লেবেল আইকে রেকর্ডস শুরু করেন। তিনি ২০১৩ সালের ৯ই মে "সেটিস্ফাইয়া" একক গানটি প্রকাশ করেন।জীবনী, ইমরান খানের অফিসিয়াল ওয়েবসাইট  সঙ্গীত ভিডিওটিতে খানকে একটি হলুদ ল্যাম্বরগিনি অ্যাভেন্টাডর চালাতে এবং একটি চিতার সাথে বসে থাকতে দেখা যায়। ভিডিওটি ডেভিড জেনি পরিচালনা করেন এবং ২০২৫ সালের জানুয়ারি পর্যন্ত এর ভিউ সংখ্যা ৯৪৬ মিলিয়নের বেশি।

খান ২০১৫ সালের হিন্দি চলচ্চিত্র "তেভার"-এর জন্য গায়ক হিসেবে বলিউডে আত্মপ্রকাশ করেন। ২০১৬ সাল পর্যন্ত, গানটির ইউটিউবে ২ মিলিয়নের বেশি ভিউ হয়।

খান ৮ই জুন ২০১৫ সালে "ইমাজিনারি" শিরোনামে একটি একক গান প্রকাশ করেন এবং লস অ্যাঞ্জেলেসে একনের বাড়িতে ডেভিড জেনির সাথে ভিডিওটি শুট করেন। ২০২৫ সালের জানুয়ারি পর্যন্ত ভিডিওটি ১২২ মিলিয়ন ভিউ পেয়েছে। খান আরও একটি গান, "হ্যাটট্রিক" প্রকাশ করেন, যা এক মাসের মধ্যে ২ মিলিয়ন ভিউ পায় এবং ২০২১ সালের শেষ নাগাদ ৩৭ মিলিয়ন+ ভিউ হয়েছিল।

২৮শে সেপ্টেম্বর ২০১৮ সালে, খান একটি নতুন একক গান, "নাইটরিডা" প্রকাশ করেন। ২০২১ সালে, তিনি দুটি একক গান প্রকাশ করেন: ১৪ই মে জে.জে. এসকোর সাথে "এম.ও.বি." এবং ২৮শে সেপ্টেম্বর "দে ডোন্ট লাইক ইট"। ২রা ফেব্রুয়ারি ২০২২ সালে, খান "অন মাই ওয়ে" (মিজ-এর সাথে) প্রকাশ করেন। অক্টোবর ২০২৪ সাল পর্যন্ত, তার ইউটিউব চ্যানেলে ২.৯ বিলিয়নের বেশি ভিউ জমা হয়।

সঙ্গীতসংগ্রহ
অ্যালবাম
আনফরগেটেবল (২০০৯)
আনফরগেটেবল খান-এর প্রথম অ্যালবাম, যা ২৭ জুলাই ২০০৯ তারিখে প্রেস্টিজ রেকর্ডস-এর মাধ্যমে প্রকাশিত হয়। এটি এরেন ই এবং হাকান ওজান প্রযোজনা করেন। অ্যালবামটিতে মোট ১৫টি গান রয়েছে। এটি ২০১০ সালের ইউকে এশিয়ান মিউজিক অ্যাওয়ার্ডস-এ "সেরা অ্যালবাম" বিভাগে মনোনীত হয় এবং ২০১০ সালের ব্রিট এশিয়া টিভি মিউজিক অ্যাওয়ার্ডসে "সেরা অ্যালবাম" পুরস্কার লাভ করে।

একক সঙ্গীতের তালিকা
প্রধান শিল্পী হিসেবে

শিরোনামবছরসঙ্গীতসর্বোচ্চ চার্ট অবস্থানলেবেলঅ্যালবামতথ্যসূত্রযুক্তরাজ্য এশিয়ান"অ্যাম্প্লিফায়ার"২০০৯এরেন ইপ্রেস্টিজ রেকর্ডসআনফরগেটেবল"বেওয়াফা"হাকান ওজান"সেটিস্ফাইয়া"২০১৩এরেন ই১আইকে রেকর্ডস"লেট'স সেলিব্রেট" (সোনাক্ষী সিনহা সহ)২০১৫ইমরান খানইরোস ইন্টারন্যাশনালতেভার সাউন্ডট্র্যাক"ইমাজিনারি"এরেন ইআইকে রেকর্ডস"হ্যাটট্রিক" (ইয়ায়গো মুসালিনি সহ)২০১৬ডনরে "জিনা" (টুইন এন টুইস এর সঙ্গে ইমরান খান)২০১৭ইমরান খান"প্রেসিডেন্ট রোলি"ডনরে"নাইটরিডাহ"২০১৮ডনরে"এম.ও.বি." (জে. জে. এসকো সহ)২০২১টক্সিক"দে ডোন্ট লাইক ইট"সাউথসাইড (প্রযোজক) ৮০৮ মাফিয়া"অন মাই ওয়ে" (মীজ সহ)২০২২সিটুপ্রডিউসার"ডিপোজিট"২০২৪চাহিদ"রেডিওঅ্যাকটিভ"২০২৪চাহিদ"হিউম্যানকাইন্ড"২০২৪চাহিদ
রিমিক্সসমূহ
২০০৭: "নি নাচলে" (এমসি স্পাইডার-এর সহযোগিতায়) [এরেন ই.-এর ইলেকট্রো রিমিক্স]
২০০৭: "নি না নাচলে" (এমসি স্পাইডার-এর সহযোগিতায়) [এরেন ই.-এর ইলেকট্রো এক্সটেন্ডেড মিক্স]
২০০৭: "নি নাচলে" [এরেন ই.-এর ডিস্কো রিমিক্স]
২০০৭: "নি নাচলে" [এরেন ই.-এর ডিস্কো ডাব মিক্স]
"আজা ওয়ে মাহিয়া" [ইনফিডেল মিক্স]
"গোরা গোরা রং" [রিমিক্স]
"স্ক্রিম" [২০২০ হেক্সা রিমিক্স]

পুরস্কার ও মনোনয়ন
"আনফরগেটেবল" অ্যালবামের জন্য ২০১০ সালের ব্রিট এশিয়া টিভি মিউজিক অ্যাওয়ার্ডসে "সেরা অ্যালবাম"-এর পুরস্কার অর্জন করেন।
২০১০ সালের ইউকে এশিয়ান মিউজিক অ্যাওয়ার্ডসে তিনি চারটি পুরস্কারের জন্য মনোনীত হন: "সেরা অ্যালবাম", "অ্যাম্পলিফায়ার" গানের জন্য "সেরা ভিডিও", "সেরা পুরুষ শিল্পী" এবং "সেরা দেশি শিল্পী"। এর মধ্যে তিনি "সেরা দেশি শিল্পীর" পুরস্কারটি অর্জন করেন।
তিনি ২০১০ সালের আনোখি ম্যাগাজিন অ্যাওয়ার্ডসে "বর্ষসেরা পুরুষ সঙ্গীতশিল্পী"-র পুরস্কার অর্জন করেন।
তিনি ২০১৩ সালের ব্রিট এশিয়া টিভি মিউজিক অ্যাওয়ার্ডসে "সেটিস্ফাইয়ার" জন্য "সেরা আরবান এশিয়ান সিঙ্গেল"-এর পুরস্কার অর্জন করেন।
২০১৫ সালে তিনি পাকিস্তানি মিউজিক অ্যান্ড মিডিয়া অ্যাওয়ার্ডস (পিএমএমএ) থেকে তিনটি পুরস্কার অর্জন করেন: সেরা গীতিকার, সেরা ভিডিও ("ইমাজিনারি"-এর জন্য) এবং সেরা গান ("ইমাজিনারি"-এর জন্য)।
২০১৫ সালের ব্রিট এশিয়া টিভি মিউজিক অ্যাওয়ার্ডসে তিনি তিনটি পুরস্কার অর্জন করেন: "সেরা আরবান এশিয়ান শিল্পী", "ইমাজিনারি"-এর জন্য "সেরা মিউজিক ভিডিও" এবং "ইমাজিনারি"-এর জন্য "সেরা ইউকে সিঙ্গেল"।

ভ্রমণ
ইমরান খান – টেকওভার ট্যুর ইউএসএ (২০১১)
ইমরান খান – অস্ট্রেলিয়া ও নিউজিল্যান্ড ট্যুর (২০১১)
ইমরান খান – আনফরগেটেবল ট্যুর ভারত (২০২২)

তথ্যসূত্র

বহিঃসংযোগ




বিষয়শ্রেণী:১৯৮৪-এ জন্ম
বিষয়শ্রেণী:ডান্সহল সঙ্গীতজ্ঞ
বিষয়শ্রেণী:হিপ হপ সঙ্গীতশিল্পী
বিষয়শ্রেণী:পাঞ্জাবি ভাষার সঙ্গীতশিল্পী